CELEX: 32019D0028(01)
Language: da
Date: 2019-09-12 00:00:00
Title: Den Europæiske Centralbanks afgørelse (EU) 2019/1558 af 12. september 2019 om ændring af afgørelse (EU) 2019/1311 om den tredje række af målrettede langfristede markedsoperationer (ECB/2019/28)

16.9.2019   
               
               
                  DA
               
               
                  Den Europæiske Unions Tidende
               
               
                  L 238/2
               
            
         DEN EUROPÆISKE CENTRALBANKS AFGØRELSE (EU) 2019/1558
         af 12. september 2019
         om ændring af afgørelse (EU) 2019/1311 om den tredje række af målrettede langfristede markedsoperationer (ECB/2019/28)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 127, stk. 2, første led,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, artikel 12.1, artikel 18.1, andet led, og artikel 34.1, andet led,
         under henvisning til Den Europæiske Centralbanks retningslinje (EU) 2015/510 af 19. december 2014 om gennemførelse af Eurosystemets pengepolitiske ramme (retningslinjen der udgør dokumentationsgrundlaget) (ECB/2014/60) (1), og
         ud fra følgende betragtninger:
         
                     (1)
                  
                  
                     I henhold til artikel 1, stk. 4, i retningslinje (EU) 2015/510 (ECB/2014/60) kan Styrelsesrådet til enhver tid ændre instrumenterne, betingelserne, kriterierne og procedurerne for gennemførelse af Eurosystemets pengepolitiske operationer.
                  
               
                     (2)
                  
                  
                     For at opfylde sit mandat til at fastholde prisstabilitet, bevare de gunstige vilkår for bankernes udlån og støtte den lempelige pengepolitik i de medlemsstater, der har euroen som valuta, vedtog Styrelsesrådet den 22. juli 2019 Den Europæiske Centralbanks afgørelse (EU) 2019/1311 (ECB/2019/21) (2). Med denne afgørelse blev en beslutning om at gennemføre en tredje række målrettede langfristede markedsoperationer (targeted longer-term refinancing operations, TLTROs-III) i perioden fra september 2019 til marts 2021 fastsat.
                  
               
                     (3)
                  
                  
                     For at bevare de gunstige vilkår for bankernes udlån, sikre den gnidningsløse gennemførelse af pengepolitikken i de medlemsstater, der har euroen som valuta, og støtte den lempelige pengepolitik yderligere, besluttede Styrelsesrådet den 12. september 2019 at ændre visse parametre for TLTRO-III, navnlig at øge løbetiden for alle operationer fra to til tre år, indføre en mulighed for frivillig tilbagebetaling og fjerne spændet på 10 basispoint over både den gennemsnitlige rente på de primære markedsoperationer (main refinancing operations, MROs) og den gennemsnitlige rente på indlånsfaciliteten, i hvert enkelt tilfælde i den respektive TLTRO-III's levetid.
                  
               
                     (4)
                  
                  
                     For at disse justerede parametre kan anvendes på den første TLTRO-III, bør denne afgørelse træde i kraft straks.
                  
               
                     (5)
                  
                  
                     Afgørelse (EU) 2019/1311 (ECB/2019/21) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændringer
            Afgørelse (EU) 2019/1311 (ECB/2019/21) ændres som følger:
            
                        1)
                     
                     
                        Artikel 2, stk. 2, affattes således:
                        
                           »2.   Hver TLTRO-III udløber tre år efter deres respektive afviklingsdag på en dag, der falder sammen med afviklingsdatoerne for Eurosystemets primære markedsoperationer, i overensstemmelse med den vejledende tidsplan for TLTRO-III'er, som offentliggøres på ECB's websted.«
                        
                     
                  
                        2)
                     
                     
                        Artikel 5 affattes således:
                        
                           »Artikel 5
                           Renter
                           
                              1.   Med forbehold af stk. 2 fastsættes renten for det beløb, der er lånt under hver enkelt TLTRO-III, til den gennemsnitlige rentesats for den primære markedsoperation i hele den respektive TLTRO-III's levetid.
                           
                           
                              2.   Den rentesats, der skal anvendes på de beløb, som er lånt af deltagere, hvis godkendte nettolångivning i den anden referenceperiode overstiger deres benchmark for nettolångivning, skal være lavere end den rentesats, der fremgår af stk. 1, og kan være helt ned til den gennemsnitlige rentesats for indlånsfaciliteten i hele den respektive TLTRO-III's levetid, afhængigt af afvigelsen fra benchmarket for udestående beløb. De detaljerede bestemmelser og beregninger er nærmere beskrevet i bilag I. Renten skal meddeles deltagerne inden den første dato for tidlig tilbagebetaling i september 2021 i overensstemmelse med den vejledende tidsplan for TLTRO-III'er, der offentliggøres på ECB's websted.
                           
                           
                              3.   Afvigelsen fra benchmarket for udestående beløb, den deraf følgende eventuelle justering af rentesatsen og de endelige rentesatser skal meddeles deltagerne i overensstemmelse med den vejledende tidsplan for TLTRO-III'er, der offentliggøres på ECB's websted.
                           
                           
                              4.   Alt efter omstændighederne afvikles renten til betaling bagud ved hver TLTRO-III's udløb eller ved tidlig tilbagebetaling i henhold til artikel 5a.
                           
                           
                              5.   Hvis en deltager som følge af udøvelsen af de retsmidler, som en national centralbank kan gøre brug af i overensstemmelse med dens kontraktmæssige eller lovgivningsmæssige bestemmelser, skal betale de udestående TLTRO-III-beløb tilbage, før denne er blevet underrettet om afvigelsen fra benchmarket for udestående beløb og den deraf følgende eventuelle justering af rentesatsen, er rentesatsen for de beløb, som deltageren har lånt under hver enkelt TLTRO-III, den gennemsnitlige rentesats for den primære markedsoperation i hele den respektive TLTRO-III's levetid, indtil den dato, hvor den nationale centralbank skulle foretage tilbagebetalingen. Hvis en sådan tilbagebetaling kræves efter, at deltageren er blevet underrettet om afvigelsen fra benchmarket for udestående beløb og den deraf følgende eventuelle justering af rentesatsen, fastsættes renten for de beløb, som deltageren har lånt under hver enkelt TLTRO-III, under hensyn til afvigelsen fra benchmarket for udestående beløb.«
                           
                        
                     
                  
                        3)
                     
                     
                        Følgende indsættes som artikel 5a:
                        
                           »Artikel 5a
                           Tidlig tilbagebetaling
                           
                              1.   Fra 24 måneder efter afviklingsdatoen for hver TLTRO-III skal deltagerne hvert kvartal have mulighed for at afslutte eller reducere beløbet for den pågældende TLTRO-III inden dens udløb.
                           
                           
                              2.   Datoer for tidlig tilbagebetaling skal falde sammen med afviklingsdatoerne for Eurosystemets primære markedsoperationer som præciseret af Eurosystemet.
                           
                           
                              3.   For at drage fordel af proceduren for tidlig tilbagebetaling skal deltageren meddele den relevante nationale centralbank mindst en uge før den pågældende dato for tidlig tilbagebetaling, at den har til hensigt at tilbagebetale i henhold til proceduren for tidlig tilbagebetaling på datoen for tidlig tilbagebetaling.
                           
                           
                              4.   Den meddelelse, der er henvist til i stk. 3, bliver bindende for den pågældende deltager en uge før den dato for tidlig tilbagebetaling, som den henviser til. Deltagerens manglende fulde eller delvise afvikling af det forfaldne beløb i henhold til proceduren for tidlig tilbagebetaling kan medføre, at der pålægges en økonomisk sanktion. Den økonomiske sanktion, der finder anvendelse, beregnes i overensstemmelse med bilag VII til retningslinje (EU) 2015/510 (ECB/2014/60) og svarer til den økonomiske sanktion, der finder anvendelse på manglende overholdelse af forpligtelserne til at stille tilstrækkelig sikkerhed og afvikle det beløb, som modparten er blevet tildelt hvad angår tilbageførselsforretninger med henblik på pengepolitikken. Pålæggelsen af en økonomisk sanktion berører ikke den nationale centralbanks ret til at udøve de retsmidler, der kan anvendes i tilfælde af misligholdelse, som er fastsat i artikel 166 i retningslinje (EU) 2015/510 (ECB/2014/60).«
                           
                        
                     
                  
                        4)
                     
                     
                        I artikel 7, stk. 1 erstattes litra b), c), d) og e) af følgende:
                        
                                    »b)
                                 
                                 
                                    Hvis en deltager ikke gør resultaterne af revisorens vurdering af den første rapport tilgængelig for den relevante nationalbank inden for den relevante tidsfrist, der fremgår af den vejledende tidsplan for TLTRO-III'er, som offentliggøres på ECB's websted, skal deltageren tilbagebetale alle udestående beløb, som er lånt under TLTRO-III'erne, på afviklingsdagen for den næste primære markedsoperation med en rentesats, der svarer til den gennemsnitlige rente for den primære markedsoperation i hver af de respektive TLTRO-III'ers levetid.
                                 
                              
                                    c)
                                 
                                 
                                    Hvis en deltager ikke gør den anden rapport tilgængelig for den relevante nationale centralbank inden for den relevante tidsfrist, finder den gennemsnitlige rentesats for den primære markedsoperation i hver af de respektive TLTRO-III'ers levetid anvendelse på de beløb, som den pågældende deltager har lånt under TLTRO-III'erne, med tillæg af et yderligere dagligt gebyr på 500 EUR, indtil den anden rapport indsendes, dog op til et maksimum på 15 000 EUR. Gebyret akkumuleres og opkræves, når den relevante nationale centralbank har modtaget den anden rapport, eller når det maksimale gebyr er nået, hvis den anden rapport stadig ikke er modtaget.
                                 
                              
                                    d)
                                 
                                 
                                    Hvis en deltager ikke gør resultatet af revisorens vurdering af den anden rapport tilgængelig for den relevante nationale centralbank inden for den relevante tidsfrist, finder den gennemsnitlige rentesats for den primære markedsoperation i hver af de respektive TLTRO-III'ers levetid anvendelse på de beløb, som den pågældende deltager har lånt under TLTRO-III'erne.
                                 
                              
                                    e)
                                 
                                 
                                    Hvis en deltager på anden måde ikke opfylder de forpligtelser, der er fastsat i artikel 6, stk. 6, eller 7, finder den gennemsnitlige rentesats for den primære markedsoperation i hver af de respektive TLTRO-III'ers levetid anvendelse på de beløb, som den pågældende deltager har lånt under TLTRO-III'erne.«
                                 
                              
                  
                        5)
                     
                     
                        I bilag I affattes stk. 3, 3. afsnit, således:
                        »EX afrundes til 15 decimaler. Hvor OAB er lig med nul, antages EX at være lig med 2,5.«
                     
                  
                        6)
                     
                     
                        I bilag I affattes stk. 3, 6. afsnit, således:
                        »En eventuel justering af rentesatsen, målt som en brøkdel af den gennemsnitlige korridor mellem den højest mulige rentesats () og den lavest mulige rentesats (), angives som iri; den rentesats, som skal anvendes på TLTRO-III k, udtrykt som en årlig procentsats, angives som rk
                           ; iri og rk
                            fastsættes således:
                        
                                    a)
                                 
                                 
                                    Hvis en deltager ikke overskrider sit benchmark for udestående beløb vedrørende godkendte lån pr. den 31. marts 2021, fastsættes rentesatsen for alle beløb, som deltageren har lånt under TLTRO-III'erne, til den gennemsnitlige rentesats for den primære markedsoperation under hele den respektive TLTRO-III's levetid, dvs.:
                                    hvis EX ≤ 0, er iri = 0 % og
                                 
                              
                                    b)
                                 
                                 
                                    Hvis en deltager overskrider sit benchmark for udestående beløb vedrørende godkendte lån med mindst 2,5 % pr. den 31. marts 2021, er rentesatsen for alle beløb, som deltageren har lånt under TLTRO-III'erne, lig med den gennemsnitlige rentesats for indlånsfaciliteten under hele den respektive TLTRO-III's levetid, dvs.
                                    hvis EX ≥ 2,5, er iri = 100 % og
                                 
                              
                                    c)
                                 
                                 
                                    Hvis en deltager overskrider sit benchmark for udestående beløb vedrørende godkendte lån, men med mindre end 2,5 % pr. den 31. marts 2021, gradueres rentesatsen for alle beløb, som deltageren har lånt under TLTRO-III'erne, lineært på grundlag af den procentsats, hvormed deltageren overskrider sit benchmark for udestående beløb vedrørende godkendte lån, dvs.:
                                    hvis 0 < EX < 2,5, er og «
                                 
                              
                  
         
            Artikel 2
            Ikrafttrædelse
            Denne afgørelse træder i kraft den 16. september 2019.
         
         
            Udfærdiget i Frankfurt am Main, den 12. september 2019.
            
               
                  For ECB's Styrelsesråd
               
               Mario DRAGHI
               
                  Formand for ECB
               
            
         
         
            (1)  EUT L 91 af 2.4.2015, s. 3.
         
            (2)  Den Europæiske Centralbanks afgørelse (EU) 2019/1311 af 22. juli 2019 om den tredje række af målrettede langfristede markedsoperationer (ECB/2019/21) (EUT L 204 af 2.8.2019, s. 100).